Healthcare Information Security Governance and Public Safety

	ปัจจุบันการใช้ประโยชน์จากไอทีในทางการแพทย์ได้มีการเปลี่ยนแปลงเป็นอย่างมาก   โรงพยาบาลส่วนมากได้เริ่มมีการใช้ Analyzer และ ระบบ LIS ในการตรวจทางห้องปฏิบัติการ  และหลายแห่งได้เริ่มมีการใช้ระบบ PACS และ EMR  ซึ่งการเปลี่ยนแปลงดังกล่าวส่งผลให้ เสถียรภาพและความปลอดภัยของระบบไอทีโรงพยาบาลมีความสำคัญเป็นอย่างมาก  เพราะระบบไอทีได้ถูกนำมาใช้กับการตรวจวินิจฉัย และการวางแผนการรักษาคนไข้  ไม่เหมือนกับในอดีตที่ใช้ในการคิดเงิน  พิมพ์ใบเสร็จและจัดซื้อเท่านั้น  การที่ระบบไอทีของโรงพยาบาลขัดข้องไม่ว่าจะด้วยสาเหตุอันใดก็ตามเพียง 1 วัน  ก็อาจจะส่งผลกระทบต่อชีวิตและความปลอดภัยของผู้ป่วยเป็นจำนวนมาก และทางโรงพยาบาลไม่อาจจะปฏิเสธความรับผิดชอบได้  รวมถึงอาจส่งผลกระทบต่อความเชื่อมั่นของสาธารณชนในความปลอดภัยของระบบไอทีกับการให้บริการทางการแพทย์ในระดับประเทศได้  
	นอกจากความเสี่ยงในการที่จะต้องรับผิดชอบต่อความปลอดภัยในชีวิต  และสุขภาพของสาธารณชนแล้ว  ผู้บริหารโรงพยาบาลยังมีภาระความเสี่ยงต่อการรับผิดทั้งทางอาญาและทางแพ่ง  โดยรู้เท่าไม่ถึงการณ์  โดยมีสาเหตุจากการทุจริตของบุคลากรภายในองค์กรที่อาศัยช่องโหว่ และช่องว่างของระบบไอทีภายในโรงพยาบาล   ทำการแก้ไข  ดัดแปลงข้อมูล  เพื่อกระทำการทุจริต  รวมทั้งปกปิดหลักฐานการกระทำความผิด   ซึ่งการกระทำเหล่านี้สุดท้ายแล้วผู้ที่ต้องรับผิดชอบก็คือตัวผู้บริหารเอง  อาจจะมีความผิดถึงขั้นจำคุก หรือต้องร่วมรับผิดชอบรับภาระชดใช้ความเสียหายเป็นวงเงินจำนวนมาก
	ทางสมาคมเวชสารสนเทศไทย ได้ตระหนักถึงความสำคัญดังกล่าว  จึงได้ร่วมกับสมาคมความมั่นคงปลอดภัยระบบสารสนเทศ  จัดการประชุมสัมมนา  " Healthcare Information Security Governance and Public Safety "  โดยเชิญวิทยากรที่มีความรู้และความเชี่ยวชาญ  และมีประสบการณ์ในการกำกับดูแลมาตรฐานความปลอดภัยของระบบไอทีในภาคธุรกิจการเงินและการธนาคาร  มาร่วมให้ความรู้และแลกเปลี่ยนประสบการณ์กับผู้บริหารระดับสูงของภาคบริการสาธารณสุข

วัตถุประสงค์ในการจัดสัมมนา
•	ระดมความคิดเห็นถึงแนวทางการปฏิบัติที่เหมาะสมสำหรับการกำกับดูแลความปลอดภัยของระบบสารสนเทศในโรงพยาบาล  เพื่อเสนอให้แก่หน่วยงานที่เกี่ยวข้องพิจารณา
•	ให้ความรู้และความเข้าใจที่ถูกต้องถึงความสำคัญของความปลอดภัยและเสถียรของระบบไอทีในโรงพยาบาล และผลกระทบต่อความปลอดภัยในชีวิตและสุขภาพของผู้รับบริการ แก่ผู้บริหารระดับสูงของโรงพยาบาล
•	กำหนดความต้องการ และวางแผนการพัฒนาบุคลากรที่มีหน้าที่ดูแลระบบไอทีของโรงพยาบาล  ให้มีความเข้าใจในเรื่องของความปลอดภัยของไอทีในทางการแพทย์

กลุ่มเป้าหมาย 
( ประมาณ 200  ท่าน ค่าลงทะเบียนท่านละ 3,000 บาท )

•	ผู้บริหารระดับสูงในระดับนโยบายของกระทรวงสาธารณสุข และหน่วยงานที่เกี่ยวข้อง
•	ผุ้บริหารระดับสูงของโรงพยาบาลรัฐบาล และเอกชนขนาดใหญ่
•	ผู้บริหารและผู้ปฏิบัติงานที่เกี่ยวข้องกับด้าน Healthcare IT Security

หัวข้อในการสัมมนา
•	Information Security for Healthcare Executives
•	แนวทางการพัฒนา Healthcare Information Security Professional
•	Information Security Governance for Critical Infrastructure Organization

กำหนดการสัมมนา

สถานที่ :  ห้องบอลรูม  โรงแรมโอเรียลเต็ล ( 08.30 – 17.00 )
วันที่     :  25 พฤษภาคม 2552 

08.30 – 09.00 น.	ลงทะเบียน

09.00 – 09.15 น.  พิธีเปิด
		อ.รอม หิรัญพฤกษ์
		นายกสมาคมความมั่นคงปลอดภัยระบบสารสนเทศ

09.15 – 10.30 น. 	Information Security for Healthcare Executives
		อ.ปริญญา หอมเอนก
		กรรมการผู้จัดการ
		บริษัท เอซิส โปรเฟสชั่นนัล เซ็นเตอร์ จำกัด

10.30 – 11.00 น.  พักรับประทานอาหารว่าง

11.00 – 12.00 น.  แนวทางการพัฒนา Healthcare Information Security Professional
		คุณไชยกร อภิวัฒโนกุล
		Chief Security Officer
บริษัท พีทีที ไอซีที โซลูชั่นส์ จำกัด 

12.00 – 13.30 น.   พักรับประทานอาหารกลางวัน 

13.30 – 15.00 น.  การเสวนา “ Information Security Governance for Critical Infrastructure Organization”
		อ.เมธา สุวรรณสาร
		ผู้เชี่ยวชาญพิเศษด้านการตรวจสอบเทคโนโลยีสารสนเทศ
		ธนาคารแห่งประเทศไทย	
		
		พ.ต.อ. ญาณพล ยั่งยืน
		ปฏิบัติราชการในตำแหน่ง รองเลขาธิการ คณะกรรมการป้องกันและปราบปราม
การทุจริตในภาครัฐ (ป.ป.ท.) กระทรวงยุติธรรม  

อ.กำพล ศรธนะรัตน์   ( ดำเนินการเสวนา และ ร่วมอภิปราย )
		ผู้อำนวยการฝ่ายเทคโนโลยีสารสนเทศ 
		สำนักงานคณะกรรมการกำกับหลักทรัพย์และตลาดหลักทรัพย์
		
คุณชุติมา นิ่มสุวรรณ
ผู้บริหารทีม  สายกำกับสถาบันการเงิน
ธนาคารแห่งประเทศไทย

คุณไชยกร อภิวัฒโนกุล
		Chief Security Officer
บริษัท พีทีที ไอซีที โซลูชั่นส์ จำกัด 

อ.ปริญญา หอมเอนก
		กรรมการผู้จัดการ
		บริษัท เอซิส โปรเฟสชั่นนัล เซ็นเตอร์ จำกัด
		
นพ.สุธี  ทุวิรัตน์ 
		กรรมการบริหาร
		สมาคมเวชสารสนเทศไทย 

15.00 – 15:30 น. พักรับประทานอาหารว่าง

15.30 – 16.30 น. การเสวนา ( ต่อ )